**Tiszavasvári Város Önkormányzata**

**Képviselő-testületének**

**85/2021. (IX.30.) Kt. számú**

**határozata**

**A Tiszavasvári, Vasvári P. u. 6. II. lph. 2/5. szám alatti önkormányzati lakás értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület a tiszavasvári **1679/2/A/22 hrsz-ú**, a valóságban a **Tiszavasvári, Vasvári P. u. 6. II. lph. 2/5.** sz. alatti lakásmegnevezésű ingatlan értékesítése miatt 2021. szeptember 28-án megtartott nyilvános licittárgyalás eredményét megállapítja, mely szerint a licittárgyaláson érvényes pályázatot benyújtó:

1.1. **Maczkó Gábor** 4440 Tiszavasvári, Ifjúság u. 4/1. sz. alatti lakos adta a legmagasabb árat,

**5.003.088 Ft**-ot.

1.2. **Kissné Dobó Beatrix** 4456 Tiszadob, Bartók B. u. 25. sz. alatti lakos adta a második

legmagasabb árat **4.993.088 Ft**-ot.

2. A Képviselő-testület a licittárgyaláson legmagasabb árat ajánló pályázóval, azaz Maczkó Gábor 4440 Tiszavasvári, Ifjúság u. 4/1. sz. alatti lakossal köt szerződést.

2.1. A nemzeti vagyonról szóló 2011. évi CXCVI. törvény 14. § (2) bekezdése értelmében, amennyiben az ingatlan vételára meghaladja az 5.000.000 Ft-ot, úgy az ingatlan értékesítése esetén az államot elővásárlási jog illeti meg, azaz az ingatlan értékesítésére abban az esetben kerülhet sor, ha az Állam lemond elővásárlási jogáról.

2.2. Amennyiben a szerződés megkötésére a licittárgyalás eredményének megállapításáról szóló képviselő-testületi döntést követő 30 napon belül nem kerül sor a pályázó hibájából, úgy a második legmagasabb licitet ajánló pályázó részére kell a szerződési ajánlatot megküldeni.

2.3. Amennyiben ezen pályázóval sem jön létre érvényes szerződés az ajánlattól számított 30 napon belül, akkor az ingatlan hasznosításáról ismét dönt a Képviselő-testület.

3. Felkéri a Polgármestert, hogy tájékoztassa

- Maczkó Gábor 4440 Tiszavasvári, Ifjúság u. 4/1. sz. alatti lakost a Képviselő-testület döntéséről és a vele kötendő adásvételi szerződés tervezetet terjessze a Képviselő-testület elé.

- Kissné Dobó Beatrix 4456 Tiszadob, Bartók B. u. 25. sz. alatti lakost a Képviselő-testület döntéséről.

Határidő: azonnal, esedékességkor Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**